ΓΡΑΠΤΗ ΕΡΩΤΗΣΗ E-1079/02

υποβολή: Erik Meijer (GUE/NGL) προς την Επιτροπή

(18 Απριλίου 2002)

Θέμα: Διασυνοριακός σιδηρόδρομος μεταξύ Groningen και Βρέμης. Η συνεχιζόμενη καθυστέρηση επαναλειτουργίας της γραμμής λόγω αντικρουόμενων απαιτήσεων

1. Μπορεί η Επιτροπή να επιβεβαιώσει ότι το γεγονός ότι η σιδηροδρομική σύνδεση μεταξύ Nieuweschans (Κάτω Χώρες) και Leer (Γερμανία) μετά την ανακαίνιση των γραμμών και παρά την ανακοίνωση στο γερμανικό Kursbuch των γερμανικών σιδηροδρόμων (γραμμή 397 ή Η5) και στο αντίστοιχο Spoorboekje'των σιδηροδρόμων των Κάτω Χωρών (γραμμή 520 ή 12int) δεν έχει επαναλειτουργήσει ακόμη, ως απόρροια ατέρμονων διαφωνιών σχετικά με ζητήματα δικαιοδοσίας· Αρχικά, φάνηκε οι γερμανικοί σιδηρόδρομοι (Deutsche Bahn) να μην ενδιαφέρονται πλέον και, στη συνέχεια, το κρατίδιο της Κάτω Σαξονίας απέκλεισε τη συμμετοχή της εταιρείας των Κάτω Χωρών NoordNed, η οποία λειτουργούσε ωριαία δρομολόγια μεταξύ Groningen και Nieuweschans και εύκολα θα μπορούσε να περνάει και από το Leer. Έπειτα, οι τιμές της περιφερειακής εταιρείας μεταφορών Nordwestbahn που δραστηριοποιείται στην Κάτω Σαξονία για επτά δρομολόγια μεταξύ Groningen και Leer ημερησίως κρίθηκαν πολύψηλές και τελικά αναγκάζονται οι γερμανικοί σιδηρόδρομοι λόγω τωνφιστάμενωνποχωρήσεων να λειτουργήσουν παρ όλα αυτά με οποιονδήποτε τρόπο τη γραμμή.

2. Μπορεί η Επιτροπή επίσης να επιβεβαιώσει ότι το τελικό αποτέλεσμα που θίγεται και στην ερώτηση 1 δεν επετεύχθη, καθότι, ενώ πρώτα οι γερμανικοί σιδηρόδρομοι θέλησαν να αναθέσουν τα δρομολόγια στην εταιρεία NoordNed, στη συνέχεια οι δυο αυτές εταιρείες δεν κατάφεραν να έρθουν σε συνεννόηση σχετικά με τις οικονομικές απαιτήσεις, με αποτέλεσμα από 1.3.2002 να λειτουργούν δρομολόγια από τον Περιφερειακό Σιδηρόδρομο της Δυτικής Κάτω Σαξονίας των γερμανικών σιδηροδρόμων (DB Regiobahn West-Niedersachsen) με χρήση παλαιούλικού μεταξύ της γερμανικής πόλης Leer και του μεθοριακού σταθμού Nieuweschans των Κάτω Χωρών που χρησιμοποιείται ως σταθμός μετεπιβίβασης·

3. Γνωρίζει επίσης η Επιτροπή ότι η λύση προς εφαρμογή από 1-3-2002 δεν εφαρμόστηκε λόγω του ότι ο Περιφερειακός Σιδηρόδρομος της Δυτικής Κάτω Σαξονίας των γερμανικών σιδηροδρόμων (DB Regiobahn West-Niedersachsen) δεν είναι αναγνωρισμένη εταιρεία μεταφορών στην επικράτεια των Κάτω Χωρών, με αποτέλεσμα να μην μπορεί να κινηθεί σε γραμμές μήκους 1200 μέτρων στην επικράτεια των Κάτω Χωρών, ενώ επιπρόσθετα δεν είναι καθόλου εύκολη η μετεπιβίβαση και από τις δύο πλευρές της ίδιας αποβάθρας στο σταθμό του Nieuweschans;

Πηγή: 'Het Openbaar Vervoer/Railnieuws', (Δημόσια Μέσα Μεταφοράς / Σιδηροδρομικά Νέα) έτος 45 αριθ.522, Μάρτιος 2002, rail@wanadoo.nl

Κοινή συμπληρωματική απάντησητου κας de Palacio εξ ονόματος της Επιτροπήςστις γραπτές ερωτήσεις E-1078/02, E-1079/02 και E-1080/02

(27 Σεπτεμβρίου 2002)

Η Επιτροπή έχει ενημερωθεί από τις αρμόδιες γερμανικές και ολλανδικές αρχές ότι ολοκληρώθηκε η αναβάθμιση της σιδηροδρομικής γραμμής μεταξύ Groningen και Leer και ότι τη στιγμή αυτή λειτουργούν τρία τραίνα προς κάθε κατεύθυνση, με σημείο ανταπόκρισης στην Nieuweschans (NL) στα ολλανδο-γερμανικά σύνορα: Μέχρι το τέλος του 2002, προβλέπεται να αυξηθεί η κυκλοφορία με τη λειτουργία επτά κατευθείαν τραίνων ανά κατεύθυνση.

Οι δημόσιες αρχές προκήρυξαν δημοπρασία για την εξυπηρέτηση αυτής της γραμμής για τη χρονική περίοδο 1999/2000. Η σύμβαση ανατέθηκε στην εταιρεία Noordned για την εσωτερική εξυπηρέτηση στο Groningen. Όσον αφορά τη διασυνοριακή εξυπηρέτηση, χρειάστηκε να αντιμετωπιστούν διάφορες δυσχέρειες, όπως π.χ. το απόθεμα τροχαίουλικού και το προσωπικό με τα κατάλληλα προσόντα, πριν καταστεί δυνατόν να ανατεθεί η σύμβαση εξυπηρέτησης στην σιδηροδρομική εταιρεία Noordned και Dbregio.

Η μελέτη για την οργάνωση, τη διαχείριση και τη μελέτη της αγοράς (OGM)(1) την οποία δρομολόγησε η Επιτροπή για να αξιολογήσει το παρόν και το δυνητικό δυναμικό της αγοράς για την εξυπηρέτηση των διεθνών επιβατικών σιδηροδρομικών μεταφορών, έφερε σε φως ότι οι δημόσιες αρχές συχνά δεν κατορθώνουν να επιφέρουν ρύθμιση στην εξυπηρέτηση των περιφερειακών διασυνοριακών σιδηροδρομικών γραμμών και ότι το επίπεδο της παρεχόμενης εξυπηρέτησης φθίνει. Στην περίπτωση της γραμμής Groningen-Leer, οι δημόσιες αρχές, και από τις δύο πλευρές των συνόρων, αποφάσισαν να προβούν σε ενέργειες, ώστε να συνάψουν σύμβαση για την εξυπηρέτηση περιφερειακής διασυνοριακής γραμμής και η προσπάθειά τους αυτή στέφθηκε με επιτυχία. Ένα άλλο παράδειγμα επιτυχούς επανάθεσης σε λειτουργία μιας διασυνοριακής σύνδεσης είναι η γραμμή που συνδέει την Gronau (D) και την Enschede (NL), για την οποία το πρόγραμμα Interreg διέθεσε κονδύλια για την αναβάθμιση της σιδηροδρομικής γραμμής. Όπως ανακοινώθηκε στην ανακοίνωση Για έναν ολοκληρωμένο ευρωπαϊκό σιδηροδρομικό χώρο(2), η Επιτροπή θα προβεί σε ενέργειες, ώστε να βελτιώσει τις διασυνοριακές σιδηροδρομικές μεταφορές και θα προτείνει κανονισμό για τα δικαιώματα των επιβατών των σιδηροδρομικών μεταφορών.

Η αναβάθμιση τηςπάρχουσας σιδηροδρομικής γραμμής μεταξύ Groningen και Leer, πουπόκειται στις αποφάσεις συγχρηματοδότησης στο πλαίσιο του Διευρωπαϊκού Δικτύου Μεταφορών (ΔΕΔ) και του προγράμματος Interreg, συμβάλλει στη βελτίωση της διασυνοριακής σιδηροδρομικής εξυπηρέτησης βραχυπρόθεσμα και μεσοπρόθεσμα. Η κατασκευή μιας γραμμής μαγνητικής ανάρτησης μεταξύ Άμστερνταμ, Groningen, Βρέμης και Αμβούργου, μέχρι στιγμής, δεν έχει εξεταστεί στο πλαίσιο του Διευρωπαϊκού Δικτύου Μεταφορών· οποιαδήποτε τέτοια πρόταση θα πρέπει να τεκμηριωθεί με βάση την ακράδαντη απόδειξη της βιωσιμότητάς της από άποψη τεχνική, οικονομική και δημοσιονομική.

Οι αρμόδιες εθνικές αρχές διαβεβαίωσαν την Επιτροπή ότι το έργο της αναβάθμισης επιτελέστηκε σύμφωνα με τους αρχικούς στόχους. Όσον αφορά τη συνεισφορά του ΔΕΔ μεταφορών, η Επιτροπή προτίθεται να ολοκληρώσει επισήμως την απόφαση χρηματοδότησης το φθινόπωρο του 2002, μετά από ένα τελικό τεχνικό και δημοσιονομικό έλεγχο.

Η Επιτροπή δεν έχειπόψη της οποιοδήποτε παράγοντα τεχνικής φύσης που θα εμπόδιζε την άμεση έναρξη μεταφορικώνπηρεσιών στηνπόψη γραμμή.

(1) See http://europa.eu.int/comm/transport/rail/library/ogm-report.pdf.

(2) COM(2002)18 τελικό.